Diari Oficial de la Generalitat Valenciana


Sumari del DOGV 5645, del 22-11-2007 (2007/13411)

Bases particulars del concurs per a l'adjudicació del Programa d'Actuació Integrada de la UF/2 (AI-6), de la UE/D (AI-4) i de la UE/C (AI-3) del PGOU de Benimarfull.
---------------------------------------------------------------------------------------------------------------------------------------------------------------------

### Dades del document

Número de DOGV
:   5645

Data del DOGV
:   22-11-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/13419


Data del document
:   02-11-2007

Organisme emissor
:   Ajuntament de Benimarfull

Tipus de document
:   Concurs

Descriptors 

:   * Benimarfull
    * administració local
    * contracte d'obres
    * licitació
    * obres públiques
    * pla d'urbanisme

Bases particulars del concurs per a l'adjudicació del Programa d'Actuació Integrada de la UF/2 (AI-6), de la UE/D (AI-4) i de la UE/C (AI-3) del PGOU de Benimarfull. [2007/13707]  
L'Ajuntament en ple, en sessió ordinària celebrada el 30.10.2006, en compliment d'allò que s'ha establit per l'art. 131.2 de la Llei 16/2005, de 30 de desembre, de la Generalitat, Urbanística Valenciana, va aprovar les bases particulars reguladores del concurs per a l'adjudicació del Programa d'Actuació Integrada de la UF/2 (AI-6), un altre Programa d'Actuació Integrada en la Unitat d'Execució UE/D (AI-4), i finalment un Programa d'Actuació Integrada de la UE/C (AI-3) del PGOU de Benimarfull i va ordenar la publicació del concurs per mitjà de la inserció dels corresponents anuncis al tauler d'edictes de l'Ajuntament, en el Diario Oficial de la Unión Europea i en el Diari Oficial de la Comunitat Valenciana, a fi que aquells interessats a participar en el concurs puguen presentar la documentació exigida en les bases particulars en el termini de cinc mesos a partir de la data d'enviament de l'anunci del concurs al Diario Oficial de la Unión Europea.  
En compliment del citat acord es publica anunci de concurs per a l'adjudicació del Programa d'Actuació Integrada per al desenrotllament i execució per gestió indirecta de la UF/2 (AI-6), un altre Programa d'Actuació Integrada en la Unitat d'Execució UE/D (AI-4), i finalment un Programa d'Actuació Integrada UE/C (AI-3) industrial del PGOU de Benimarfull, amb el contingut establit en l'art. 132.1 de la Llei 16/2005, de 30 de desembre, de la Generalitat, Urbanística Valenciana (en avant LUV).  
A) Entitat local adjudicadora: Ajuntament de Benimarfull. Plaça Major, núm. 2, 03449 Benimarfull (Alacant), mjyjg@ryxnsicvjcumwoc.g.telefònica.net.  
Identificació de les bases generals i particulars reguladores del programa d'actuació integrada: bases generals: publicades en el Butlletí Oficial de la Província d'Alacant núm. 202, de 2 de setembre de 2006.  
Bases particulars: publicades en el Butlletí Oficial de la Província d'Alacant núm. 214, de 31 d'octubre de 2007.  
B) Lloc i idioma en què hauran de presentar-se les proposicions dels interessats, ajustades al model establit en les bases particulars del programa.  
C) Idioma: castellà i valencià.  
Lloc: Ajuntament de Benimarfull, Plaça Major, núm. 2, 03527 Benimarfull (Alacant).  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: els concursants hauran d'acreditar la seua solvència econòmica i financera, tècnica i professional per qualsevol dels mitjans establits en els articles 122 i 123 de la LUV, o bé en els articles 16 i 19 del Real Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
E) Documentació a presentar per cada concursant: Cada licitador, junt amb la proposició, presentarà tres sobres, firmats per ells o persona que els represente, en què s'indicaran a més de la raó social i denominació de l'entitat concursant, i en les portades dels quals figurarà la inscripció: concurs convocat per l'Ajuntament de Benimarfull per al desenvolupament i execució per gestió indirecta del Programa d'Actuació Integrada de la UE/F-2 (AI-6), UE/D (AI-4) i UE/C (AI-3) del PGOU de Benimarfull.  
El sobre número 1 se subtitularà Documentació administrativa, el sobre número 2 se subtitularà proposició juridicoeconòmica i el sobre número 3 se subtitularà Alternativa tècnica.  
La documentació administrativa es presentarà en plica tancada i segellada (sobre número 1) i contindrà els documents següents:  
a) La personalitat jurídica i capacitat d'obrar del concursant, i quan siga procedent, la seua representació, segons el detall establit en la base 11a de les particulars.  
b) Documents acreditatius dels requisits de solvència tècnica i professional, econòmica i financera.  
c) Declaració responsable de no estar sotmés el licitador a les prohibicions per a contractar arreplegades en l'art. 20 del Text Refós de la Llei de Contractes de les Administracions Públiques, que comprendrà expressament la circumstància de trobar-se al corrent del compliment de les obligacions tributàries i amb la Seguretat Social imposades per les disposicions vigents.  
d) Resguard acreditatiu d'haver constituït a favor de l'Ajuntament de Benimarfull, una garantia provisional per import del 2% del pressupost estimat de les càrregues d'urbanització del programa d'actuació fixada per l'Ajuntament en 14.864 euros (IVA exclòs) per a la UE/C (AI-3); en 19.782 euros (IVA exclòs) per a la UE/F-2; i en 2.248 euros (IVA exclòs) per a la UE/D (AI-4).  
e) Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de mode directe o indirecte pogueren sorgir del contracte, amb renúncia, si és procedent, al fur jurisdiccional estranger que poguera correspondre al licitador.  
f) Acreditació d'haver satisfet la taxa per tramitació de programes d'iniciativa particular.  
g) Una llista de tots els documents inclosos en este sobre.  
El sobre núm. 2 es presentarà tancat i contindrà la proposició juridicoeconòmica, ajustada al model i contingut a què es fa referència en la base 10a de les particulars i amb el contingut mínim següent:  
1) L'import global de les càrregues d'urbanització, expressat en euros per metre quadrat d'edificabilitat, i fent referència expressa i detallada als conceptes diferenciats en l'art. 168.1 de la LUV.  
El cost de les obres, desglossat en partides o capítols, que inclouran els mesuraments i els preus unitaris, segons els apartats establits en l'art. 157 de la LUV.  
2) El coeficient de canvi a efectes de pagament en terrenys, de conformitat amb l'art.127.2.f de la LUV.  
3) Proporció de solars o aprofitaments a disposició d'urbanitzador per mitjà de reparcel·lació forçosa com a retribució a compte de tercers.  
4) Proporció dels terrenys propis o d'associats afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa.  
5) Termini d'execució de les obres.  
6) Resta de magnituds urbanístiques amb incidència en la determinació dels drets d'adjudicació:  
6.1 Parcel·la mínima de resultat ... m²s.  
6.2 Aprofitament subjectiu ... m²t/m²s.  
6.3 Superfície mínima de terreny d'origen necessària per a ser adjudicatari de parcel·la resultant o de quota indivisa ... m²s.  
6.4 La retribució a l'urbanitzador serà en ... (terrenys o en metàl·lic o en forma mixta, fixant, en cas de metàl·lic, el mode, condicions i termini per a l'exercici de l'opció).  
6.5 La repercussió unitària per metre quadrat de les despeses variables i de la indemnització individualitzada per construccions i plantacions, si és procedent, s'estima en .. ?/m².  
7) Millores complementàries, d'acord amb l'article 124.2 de la LUV.  
El sobre número 3 haurà d'estar retolat com: Alternativa tècnica, presentat a la vista i, addicionalment, en suport informàtic.  
Fa referència a l'alternativa tècnica del programa d'actuació integrada, que contindrà la documentació a què al·ludix l'art. 126 de la LUV.  
Igualment en compliment de l'art. 134 del citat text legal, deurà adjuntar els instruments de planejament i d'acreditació de la viabilitat de la modificació estructural proposada, si és procedent, i incorporar, almenys, la sol·licitud de cèdula territorial d'urbanització regulada en els arts. 112 i ss. de la LUV.  
A l'efecte haurà d'adjuntar:  
a) Declaració jurada o acta notarial acreditativa d'haver practicat els avisos a què es referix l'art. 134.4 de la LUV; incorporant a les seues propostes de programa un acta notarial acreditativa de sotmetiment a informació pública dels documents previstos en les lletres a), f) i, si és procedent, k) de l'art. 126 de la citada llei, així com de la sol·licitud de la cèdula territorial d'urbanització o informes sectorials, si és procedent, amb les altres prescripcions contingudes en l'art. 134 precitat.  
Hauran d'incloure el projecte d'edificació en el cas que l'urbanitzador haja oferit com a compromís voluntari l'edificació simultània a la urbanització o en programes d'actuació aïllada que tinguen per objecte l'edificació o rehabilitació d'immobles.  
Igualment, l'alternativa tècnica inclourà una estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, així com despeses variables, per la concurrència d'ofertes, que al·ludix l'art. 126.j) de la LUV; sense perjudici de la valoració definitiva que siga procedent en el moment d'exposar al públic la reparcel·lació.  
F) Documentació a valorar: tal com es referix l'art. 131.2. k) i 135 de la LUV, la documentació a valorar d'acord amb els criteris objectius que serviran de base per a l'adjudicació del programa d'actuació integrada, per orde decreixent d'importància, amb la ponderació indicada i mantenint la valoració independent dels documents corresponents a l'alternativa tècnica i a la proposició juridicoeconòmica, seran els següents:  
1r. Alternativa tècnica, respecte de la documentació acreditativa de: (valoració total alternativa tècnica: 50 punts).  
1. Compliment dels criteris i objectius relatius a la qualitat tècnica de l'ordenació proposada (art. 135.3.a) LUV).  
Valoració màxima: 25 punts.  
2. Compliment dels criteris i objectius relatius a la resolució adequada de la integració de l'actuació en el seu entorn [art. 135.3.a) LUV].  
Valoració màxima: 5 punts.  
3. Compliment dels criteris i objectius relatius a la millor estructuració de dotacions públiques i d'espais lliures [art. 135.3.a) LUV].  
Valoració màxima: 5 punts.  
4. Compliment dels criteris i objectius urbanístics i territorials assenyalats en les bases [art. 135.3.a) LUV] .  
Valoració màxima: 4 punts.  
5. Compliment dels criteris i objectius relatius a la qualitat tècnica de les resolucions proposades per a la urbanització [art. 135.3.a) LUV].  
Valoració màxima: 2,5 punts.  
6. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge [art. 135.3.d) LUV].  
Valoració màxima: 2,5 punts.  
7. Termini d'execució del programa d'actuació integrada. [Art. 135.3.e) LUV].  
Valoració màxima: 2,5 punts.  
8. Compromís d'edificació simultània a la urbanització dels solars resultants de l'actuació per damunt d'un mínim legalment exigible [art. 135.3.f) LUV].  
Valoració màxima: 1,5 punts.  
9. Mitjans per al control de cada una de les prestacions que constituïxen l'objecte del programa. [Art. 135.3.b) LUV].  
Valoració màxima: 1 punt.  
10. Compromisos addicionals assumits voluntàriament i al seu càrrec per l'urbanitzador. Valoració màxima: 1 punt.  
2n Proposició juridicoeconòmica, es valorarà conforme a l'art. 135.4 LUV, respecte de la documentació acreditativa de: (valoració total proposició juridicoeconòmica: 50 punts).  
1. Coeficient de canvi a efectes de pagament en terrenys especificat en l'article 127.2.f). [Art. 135.4.b) LUV].  
Valoració: es concediran 27,5 punts a l'oferta que presente menor coeficient de canvi, i 0 punts a l'oferta que presente major coeficient de canvi, ponderant la resta d'ofertes d'acord amb este criteri.  
2. Import de les càrregues d'urbanització, expressat en euros per metre quadrat d'edificabilitat. [Art. 135.4.a) LUV], i fent referència expressa i detallada als conceptes diferenciats en l'art. 168.1 LUV; establint-se els valors tipus de cada una de les càrregues en la base 8a), i valorant-se aquelles que, respecte a estes o majors qualitats d'obres d'urbanització, assumisquen costos d'urbanització més raonables, és a dir, oferisquen una millor relació qualitat-preu.  
Cost de les obres enunciades en l'article 157 (PEC), així com les obres de connexió i integració territorial, externes o internes, necessàries per a cobrir els objectius imprescindibles del programa i el de conservació de les obres públiques d'urbanització des de la finalització d'estes fins a la seua recepció per l'administració municipal.  
Valoració: es concediran 2,5 punts a l'oferta que presente menor cost, i 0 punts a l'oferta que presente major cost, ponderant la resta d'ofertes d'acord amb este criteri.  
2.2 El cost de redacció i direcció dels projectes tècnics.  
Es consideren incloses així mateix les despeses derivades de la tramitació o inscripció dels projectes en els registres corresponents.  
Valoració: es concediran 2,5 punts a l'oferta que presente menor cost, i 0 punts a l'oferta que presente major cost, ponderant la resta d'ofertes d'acord amb este criteri.  
2.3 El benefici empresarial de l'urbanitzador per la promoció de l'actuació, que en cap cas podrà superar el 10%.  
Valoració: es concediran 2,5 punts a l'oferta que presente menor cost, i 0 punts a l'oferta que presente major cost, ponderant la resta d'ofertes d'acord amb este criteri.  
2.4 Despeses de gestió de l'urbanitzador.  
Valoració: es concediran 2,5 punts a l'oferta que presente menor cost, i que s'acompanyen d'una assegurança d'indemnització per riscos professionals que contemplen les més àmplies cobertures de contingències, respecte a danys causats a tercers per l'execució de les obres, i 0 punts a l'oferta que presente major cost o sense acompanyar assegurança d'indemnització, ponderant la resta d'ofertes d'acord amb este criteri.  
3. Que les condicions tècniques i jurídiques mínimes que s'imposen en les presents bases particulars, estiguen garantides com a mínim per un nombre de propietaris que representen més del 50% de l'àmbit de l'actuació integrada, ponderant-se per trams l'increment del dit percentatge, que assegura un compliment més ràpid i eficaç de l'actuació urbanística i s'incardina en el dret de transformació urbanística del règim estatuari de la propietat.  
Valoració: es concediran 5 punts a l'oferta que presente major agrupació de propietaris, i 0 punts a l'oferta que presente menor agrupació de propietaris, ponderant la resta d'ofertes d'acord amb este criteri.  
Menor proporció de solars o aprofitaments que han de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa [art. 135.4.c) LUV].  
Valoració màxima: 2,5 punts.  
5. Compromisos financers per a l'execució de les obligacions complementàries assumides voluntàriament i a la seua costa per l'urbanitzador.  
Valoració màxima: 2,5 punts.  
F) Termini i lloc de presentació de les proposicions.  
Cada concursant només podrà presentar una proposició, sense que s'admeten variants, sobre les prescripcions tècniques i urbanístiques contingudes en les presents bases, en especial base 4a) fins a la base 7a), estenent la base 8a) com a condicions mínimes i la base 9a), terminis màxims.  
Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este, tot això tal com regula el precepte 133.2. LUV.  
Els sobres abans ressenyats hauran de ser entregats en el Registre General d'Entrada de l'Ajuntament, en hores d'oficina, durant el termini de cinc mesos, a partir de la data d'enviament de l'anunci de concurs al Diario Oficial de la Unión Europea, la ressenya del qual constarà en el propi anunci, així com en el Diari Oficial de la Comunitat Valenciana, per aplicació dels principis de publicitat i seguretat jurídica o enviats per correu dins del dit termini.  
Quan les proposicions s'envien per correu, l'empresari haurà de justificar la data d'imposició de l'enviament en l'oficina de correus i anunciar a l'òrgan de contractació la remissió de l'oferta per mitjà de tèlex, fax o telegrama el mateix dia.  
Sense la concurrència d'estos dos requisits no serà admesa la proposició si és rebuda per l'òrgan de contractació amb posterioritat a la data de terminació del termini. Transcorreguts, no obstant això, 10 dies naturals següents a la indicada data sense haver rebut la proposició, esta no serà admesa en cap cas.  
G) Documentació acreditativa de la solvència econòmica i financera, tècnica i professional.  
La solvència econòmica i financera de l'urbanitzador s'acreditarà per mitjà d'algun dels mitjans indicats en l'art.122 de la LUV, amb les prescripcions especials en ell contingudes.  
Respecte de la solvència tècnica i professional, igualment s'acreditarà per un o diversos dels mitjans i requisits regulats en l'art. 123 de la LUV.  
H) Criteris objectius d'adjudicació PAI. Valoració i ponderació.  
L'adjudicació de programa es realitzarà a favor de la proposició més avantatjosa d'acord amb els criteris fixats en les bases particulars de programació, i en la forma a què al·ludix l'art. 17 de les bases generals.  
La puntuació mínima que hauran de superar les alternatives tècniques per a ser valorades les proposicions juridicoeconómiques que les desenvolupen, serà la del 50%. Per la qual cosa, en conseqüència, únicament s'obriran les pliques que desenrotllen les alternatives tècniques que hagen rebut una puntuació superior a la mínima fixada.  
Al seleccionar l'alternativa tècnica i aprovar la proposició juridicoeconómica, l'Ajuntament podrà imposar aquelles modificacions derivades directament de causes imprevistes o no tingudes en compte en les bases particulars, per motius d'interés general.  
I) Formalització del contracte i garantia definitiva a prestar per l'adjudicatari del programa.   
De conformitat amb l'art. 138 de la LUV, la formalització en document administratiu del contracte per a l'execució del programa d'actuació integrada, sota la fe pública del secretari municipal; i el seu desenrotllament s'efectuarà en el termini d'un mes a partir de la notificació de l'acord d'aprovació i adjudicació del citat programa, a l'adjudicatari.  
El dit contracte haurà d'incloure com a mínim les clàusules a què fa referència l'apartat 3 del citat art. 138, amb especial menció a la lletra j) i la seua remissió a l'art. 143, tot això de la LUV.  
Amb anterioritat a la citada formalització del contracte, l'adjudicatari del programa d'actuació integrada i de la condició d'urbanitzador, haurà de constituir davant de l'Ajuntament la garantia definitiva, per import del 10% del valor de les càrregues d'urbanització i que s'acreditarà per qualsevol de les formes previstes per a la garantia provisional en les bases generals; d'acord amb l'art. 140 de la LUV.  
Supletòriament, en qualsevol de les formes i regulació previstes en l'art. 36 i ss. del TRLCAP i en el seu desenrotllament en el que disposa el llibre I, títol II, capítol III, arts. 55 a 65 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
La garantia provisional aportada per qui resulte adjudicatari del programa s'aplicarà al completar la garantia definitiva, que serà minorada en l'import ja assegurat per la garantia provisional.  
La publicació de la ressenya del present anunci de l'aprovació de les bases particulars de programació en la UE/C (AI-3), UE/F-2, i UE/D (AI-4) del PGOU de Benimarfull produirà els efectes suspensius de l'atorgament de llicències i de nous programes, a què es referix l'art. 101.2 i 103 de la LUV, respectivament referit a l'àmbit a programar i sense perjudici de l'efecte suspensiu del propi acord municipal en virtut de l'art. 101.1 del citat text legal.  
Les bases particulars estaran en l'Ajuntament de Benimarfull a disposició de qui les sol·licite.  
Benimarfull, 2 de novembre de 2007.- L'alcaldessa: Mª Rosario Recio Vilaplana.